**Norgesmesterskapet for brassband** arrangeres i Grieghallen i Bergen hvert år. Mesterskapet er åpent for alle amatørkorps med brassbandbesetning som er medlem av Norges Musikkorps Forbund. I 2010 deltok rekordhøye 75 korps og nærmere 2500 musikanter, fordelt på seks divisjoner etter nivå. Hvilken divisjon et korps stiller i, avgjøres etter resultater i tidligere mesterskap, alternativt etter kvalifiseringsspilling. I elitedivisjonen deltar ti korps. Annethvert år deles det ut kongepokal til vinneren av elitedivisjonen. Norges Musikkorps Forbund har tradisjon for å nominere vinneren av NM som norsk deltaker i påfølgende års europamesterskap for brassband. Regjerende norgesmester er (NM brass 2024) Eikanger-Bjørsvik Musikklag.

Norgesmesterskapet arrangeres fredag til lørdag den andre helgen i februar av Norges Musikkorps Forbund. Konkurransene er åpne for publikum. Lørdag kveld avsluttes mesterskapet tradisjonelt med *Brass Night*, en stor fest for deltakere, arrangører og publikum.

Bedømmelse
----------

I konkurransen spiller hvert korps et selvvalgt musikkstykke med maksimalt femten (tyve i elitedivisjonen) minutters varighet (korpsene i elitedivisjonen fremfører også et såkalt pliktnummer, et musikkstykke som alle korpsene i divisjonen må spille). Fremførelsen vurderes av tre dommere med musikkfaglig bakgrunn, som sammen setter en poengsum på opptil 100 poeng. Normalt er poengsummene fra 80 poeng og oppover. Ofte kan et poeng skille to eller flere brassband.

Siden 2010 har det vært praktisert åpen bedømming i alle divisjoner. I 2018 ble det innført lukket bedømming for elitedivisjonens plikt-avdeling.

Historikk
---------

*Brass Band Klubben* (BBK) var en interesseorganisasjon for korps, dannet i 1978 av brassbandentusiaster fra Kleppe Musikklag, Manger Musikklag, Eikanger-Bjørsvik Musikklag, Follesø Musikklag og Tertnes Ungdomskorps, som var interessert i å utvikle brassband som egenart; en organisasjon som var opptatt av å sikre en kvalitetsheving på brassbandene.
Et av de første målene BBK satte, var å få arrangert et eget NM for brassband, som også skulle være kvalifisering for deltakelse i europamesterskap for brassband. Det aller første NM, ble gjennomført i mai 1979 - etter godkjenning fra forbundsstyret i Norges Musikkorps Forbund. Det første norgesmesterskapet hadde totalt ti deltakerkorps, tre i 1. divisjon og syv i 2. divisjon. Deltakerkorpsene var alle fra området rundt Bergen, med unntak av Metronom 66 (som var første vinner i NMs øverste divisjon) og Florø Hornmusikk. Året etter, NM brass 1980, var konkurransen flyttet til februar, som siden har vært fast tid for NM; og antall deltakerkorps var økt til 16 korps. Nå var det også kommet med korps fra Rogaland, Østfold, Buskerud og Oppland i tillegg til Hordaland, Oslo og Sogn og Fjordane. NM har siden økt jevnlig i størrelse og det var i NM brass 2017 hele 74 korps med i konkurransen, fordelt på seks ulike divisjoner.

### Norgesmestere

#### Norgesmesterskapet for brassband 1979

* Norgesmester: Metronom 66 (dir. Kjell Martinsen)

#### Norgesmesterskapet for brassband 1980

* Norgesmester: : Manger Musikklag (dir. Tom Brevik)

#### Norgesmesterskapet for brassband 1981

* Norgesmester: : Eikanger-Bjørsvik Musikklag (dir. Helge Haukås)

#### Norgesmesterskapet for brassband 1982

* Norgesmester: Stavanger Brass Band (dir. Kjell E. Larsen)

#### Norgesmesterskapet for brassband 1983

* Norgesmester: Manger Musikklag (dir. Michael Antrobus)

#### Norgesmesterskapet for brassband 1984

* Norgesmester: Stavanger Brass Band (dir. Kjell E. Larsen)

#### Norgesmesterskapet for brassband 1985

* Norgesmester: Eikanger-Bjørsvik Musikklag (dir. Ray Farr)

#### Norgesmesterskapet for brassband 1986

* Norgesmester: Stavanger Brass Band (dir. Kjell E. Larsen)

#### Norgesmesterskapet for brassband 1987

* Norgesmester: Eikanger-Bjørsvik Musikklag (dir. Howard Snell)

#### Norgesmesterskapet for brassband 1988

* Norgesmester: Eikanger-Bjørsvik Musikklag (dir. Howard Snell)

#### Norgesmesterskapet for brassband 1989

* Norgesmester: Ila Brass Band (dir. Karl Ole Midtbø)

#### Norgesmesterskapet for brassband 1990

* Norgesmester: Krohnengen Brass Band (dir. Karl Ole Midtbø)

#### Norgesmesterskapet for brassband 1991

* Norgesmester: Eikanger-Bjørsvik Musikklag (dir. Howard Snell)

#### Norgesmesterskapet for brassband 1992

* Norgesmester: Stavanger Brass Band (dir. Richard Evans)

#### Norgesmesterskapet for brassband 1993

* Norgesmester: Eikanger-Bjørsvik Musikklag (dir. Howard Snell)

#### Norgesmesterskapet for brassband 1994

* Norgesmester: Manger Musikklag (dir. David King)

#### Norgesmesterskapet for brassband 1995

* Norgesmester: Manger Musikklag (dir. David King)

#### Norgesmesterskapet for brassband 1996

* Norgesmester: Manger Musikklag (dir. David King)

#### Norgesmesterskapet for brassband 1997

* Norgesmester: Manger Musikklag (dir. David King)

#### Norgesmesterskapet for brassband 1998

* Norgesmester: Sandefjord Brass Symposium (dir. Gareth Prichard)

#### Norgesmesterskapet for brassband 1999

* Norgesmester: Eikanger-Bjørsvik Musikklag (dir. Nicholas Childs)

#### Norgesmesterskapet for brassband 2000

* Norgesmester: Sandefjord Brass Symposium (dir. Garry E. Cutt) – kongepokal

#### Norgesmesterskapet for brassband 2001

* Norgesmester: Eikanger-Bjørsvik Musikklag (dir. Nicholas Childs)

#### Norgesmesterskapet for brassband 2002

* Norgesmester: Manger Musikklag (dir. Allan Withington) – kongepokal

#### Norgesmesterskapet for brassband 2003

* Norgesmester: Stavanger Brass Band (dir. David King)

#### Norgesmesterskapet for brassband 2004

* Norgesmester: Stavanger Brass Band (dir. David King) – kongepokal

#### Norgesmesterskapet for brassband 2005

* Norgesmester: Eikanger-Bjørsvik Musikklag (dir. Nicholas Childs)

#### Norgesmesterskapet for brassband 2006

* Norgesmester: Stavanger Brass Band (dir. Russell Gray) – kongepokal

#### Norgesmesterskapet for brassband 2007

* Norgesmester: Stavanger Brass Band (dir. Allan Withington)

#### Norgesmesterskapet for brassband 2008

* Norgesmester: Eikanger-Bjørsvik Musikklag (dir. Dr. Nicholas John Childs) – kongepokal

#### Norgesmesterskapet for brassband 2009

* Norgesmester: Eikanger-Bjørsvik Musikklag (dir. Dr. Nicholas John Childs)

#### Norgesmesterskapet for brassband 2010

* Norgesmester: Manger Musikklag (dir. Peter Sebastian Szilvay) – kongepokal

#### Norgesmesterskapet for brassband 2011

* Norgesmester: Eikanger-Bjørsvik Musikklag (dir. David King)

#### Norgesmesterskapet for brassband 2012

* Norgesmester: Eikanger-Bjørsvik Musikklag (dir. David King) – kongepokal

#### Norgesmesterskapet for brassband 2013

* Norgesmester: Eikanger-Bjørsvik Musikklag (dir. David King)

#### Norgesmesterskapet for brassband 2014

* Norgesmester: Eikanger-Bjørsvik Musikklag (dir. David King) - kongepokal

#### Norgesmesterskapet for brassband 2015

* Norgesmester: Stavanger Brass Band (dir. Allan Withington)

#### Norgesmesterskapet for brassband 2016

* Norgesmester: Eikanger-Bjørsvik Musikklag (dir. Dr. Nicholas John Childs) - kongepokal

#### Norgesmesterskapet for brassband 2017

* Norgesmester: Eikanger-Bjørsvik Musikklag (dir. Ingar Bergby)

#### Norgesmesterskapet for brassband 2018

* Norgesmester: Eikanger-Bjørsvik Musikklag (dir. Ingar Bergby)

#### Norgesmesterskapet for brassband 2019

* Norgesmester: Eikanger-Bjørsvik Musikklag (dir. Reid Gilje)

#### Norgesmesterskapet for brassband 2020

* Norgesmester: Stavanger Brass Band (dir. Allan Withington)

#### Norgesmesterskapet for brassband 2023

* Norgesmester: Eikanger-Bjørsvik Musikklag (dir. Florent Didier)

#### Norgesmesterskapet for brassband 2024

* Norgesmester:Eikanger-Bjørsvik Musikklag (dir. Florent Didier)

Musikk
------

Ved etableringen av NM i 1979 ble det gjennomført etter modell av tilsvarende konkurranser i Storbritannia, og der var det (og fremdeles er) pliktnummer i de nasjonale konkurransene. Brass Band Klubben valgte å gjøre det samme for NM. *Belmont Variations* av Arthur Bliss og *Three Invensions* av Pi Scheffer ble valgt som pliktnumre i henholdsvis første og andre divisjon. Frem til 1993 var det kun pliktnummer i NM. I årene 1979 til 1982 var NM kun i to divisjoner, og i 1983 ble konkurransen utvidet med en 3. divisjon. Fra og med mesterskapet i 1993 ble konkurransen utvidet ytterligere med en divisjon; Elitedivisjonen ble etableret. Samtidig med at Elitedivisjon kom til, ble NM utvidet med et nytt element – innføringen av selvvalgt avdeling for elitedivisjonen i tillegg til pliktnummer, en ordning som fremdeles gjelder for denne divisjonen. I 1995 ble det gjort et forsøk ved at korpsene i 3. divisjon ikke skulle spille pliktnummer, men selv velge repertoar innenfor en tidsramme. Forsøket ble oppfattet til å være så vellykket at det siden har kun vært selvvalgt i denne divisjonen. Forsøket med selvvalgt ble så prøvd ut årene etter (NM 1996 og NM 1997) for også 1. divisjon, mens 2. divisjon i 1996 spilte pliktnummer for (foreløpig?) siste gang (*Music for the Common Man* av Kenneth Downie). 1. divisjon hadde igjen pliktnummer i NM 1998 (*Leonardo* av Philip Wilby), men det var siste gang også for dem. Så siden 1999 er det kun i elitedivisjon at det har vært pliktnummer.

Som beskrevet ovenfor var repertoaret de første årene styrt av pliktnummer, og det var tydelig at det ble sett til hva som ble brukt av nyere verk i tilsvarende konkurranser i Storbritannia og i EM, som *The Land of the Long White Cloud* (1982), *Dances and Arias* (1985), *Contest Music* (1986), Samtidig ble det også brukt stykker som gjerne blir klassifisert som det klassiske kjernerepertoar for besetningen som *An Epic Symphony* (1984), *Pageantry* (1987), *Festival Music* (1989), *A Kensington Concerto* (2003) og *Cloudcatcher Fells* (2007). De mest populære komponistene i konkurransen de første 40 årene har vært Philip Sparke, Edward Gregson,Peter Graham, Philip Wilby og Eric Ball; tett fulgt av George Lloyd, Gilbert Vinter og James Curnow. Det stykket som var mest benyttet i NM fra 1979 og frem til og med 2017 var *Dances and Arias* av Edward Gregson; først hørt i NM som pliktnummer for øverste divisjon i 1985, og som siden er blitt spilt som selvvalgt 33 ganger (2017). På en god andreplass finner vi *Tallis Variations* av Philip Sparke, et verk som har vært hørt 31 ganger (2017). *Tallis Variations* ble hørt første gang i NM 2002 og har i disse årene faktisk blitt benyttet som selvvalgt av korps i alle divisjoner, fra elite til 5. divisjon!

Referanser
----------

1. ↑  musikkorps.noNM brass
2. ↑  musikkorps.no Resultatliste-NM-brass-2024
3. ↑  musikkorps.no Arkivert 12. juli 2016 hos Wayback Machine. Retningslinjer for dommere i NMFs konsertkonkurranser
4. ↑  musikkorps.no NM brass 2018
5. 1 2  musikkorps.no NM brass: historie og repertoar
6. ↑  musikkorps.no Korpshistorien
7. ↑  brassbandresults.co.uk Resultater NM 1979
8. ↑  brassbandresults.co.uk Resultater NM 1980
9. ↑  brassbandresults.co.uk Resultater NM 1981
10. ↑  brassbandresults.co.uk Resultater NM 1982
11. ↑  brassbandresults.co.uk Resultater NM 1983
12. ↑  brassbandresults.co.uk Resultater NM 1984
13. ↑  brassbandresults.co.uk Resultater NM 1985
14. ↑  brassbandresults.co.uk Resultater NM 1986
15. ↑  brassbandresults.co.uk Resultater NM 1987
16. ↑  brassbandresults.co.uk Resultater NM 1988
17. ↑  brassbandresults.co.uk Resultater NM 1989
18. ↑  brassbandresults.co.uk Resultater NM 1990
19. ↑  4barsrest.com[*død lenke*] Resultater 1. divisjon NM 1991
20. ↑  4barsrest.com[*død lenke*] Resultater 1. divisjon NM 1992
21. ↑  4barsrest.com[*død lenke*] Resultater Elitedivisjon NM 1993
22. ↑  4barsrest.com[*død lenke*] Resultater NM Elitedivisjon 1994
23. ↑  4barsrest.com[*død lenke*] Resultater NM Elitedivisjon 1995
24. ↑  4barsrest.com[*død lenke*] Resultater NM Elitedivisjon 1996
25. ↑  4barsrest.com[*død lenke*] Resultater NM Elitedivisjon 1997
26. ↑  4barsrest.com[*død lenke*] Resultater NM Elitedivisjon 1998
27. ↑  4barsrest.com[*død lenke*] Resultater NM Elitedivisjon 1999
28. ↑  Resultatliste NM for brassband 2000 Arkivert 16. februar 2012 hos Wayback Machine.
29. ↑  Resultatliste NM for brassband 2001 Arkivert 16. februar 2012 hos Wayback Machine.
30. ↑  Resultatliste NM for brassband 2002 Arkivert 16. februar 2012 hos Wayback Machine.
31. ↑  Resultatliste NM for brassband 2003 Arkivert 16. februar 2012 hos Wayback Machine.
32. ↑  Resultatliste NM for brassband 2004 Arkivert 16. februar 2012 hos Wayback Machine.
33. ↑  Resultatliste NM for brassband 2005 Arkivert 16. februar 2012 hos Wayback Machine.
34. ↑  Resultatliste NM for brassband 2006 Arkivert 16. februar 2012 hos Wayback Machine.
35. ↑  Resultatliste NM for brassband 2007 Arkivert 16. februar 2012 hos Wayback Machine.
36. ↑  Resultatliste NM for brassband 2008 Arkivert 16. februar 2012 hos Wayback Machine.
37. ↑  Resultatliste NM for brassband 2009 Arkivert 16. februar 2012 hos Wayback Machine.
38. ↑  Resultatliste NM for brassband 2010 Arkivert 16. februar 2012 hos Wayback Machine.
39. ↑  Resultatliste NM for brassband 2011 Arkivert 30. mars 2011 hos Wayback Machine.
40. ↑  Resultatliste NM for brassband 2012 Arkivert 16. februar 2012 hos Wayback Machine.
41. ↑  Resultatliste NM for brassband 2013[*død lenke*]
42. ↑  Resultatliste NM for brassband 2014 Arkivert 22. februar 2014 hos Wayback Machine.
43. ↑  Resultatliste NM for brassband 2015
44. ↑  «Resultatliste NM for brassband 2016» (PDF). Arkivert fra originalen (PDF) 14. februar 2016. Besøkt 6. februar 2016.
45. ↑  «Resultatliste NM for brassband 2017» (PDF). Arkivert fra originalen (PDF) 6. februar 2017. Besøkt 5. februar 2017.
46. ↑  Resultatliste NM for brassband 2018
47. ↑  «Resultatliste NM for brassband 2019» (PDF). Arkivert fra originalen (PDF) 12. februar 2019. Besøkt 10. februar 2019.
48. ↑  Resultatliste NM for brassband 2020
49. ↑  musikkorps.no Kongepokalen til Eikanger-Bjørsvik Musikklag
50. ↑  4barsrest.com NEWS
Results: 2024 Norwegian National Championships
51. ↑  musikkorps.no Historikk tilbake til 1979
52. ↑  musikkorps.no Edward Gregson og Philip Sparke mest populær

Eksterne lenker
---------------

* Norges Musikkorps Forbunds side om NM Brass
* 4barsrest sitt resultatarkiv for NM Brass
* Resultater fra NM Brass

| * v
* d
* r
Norgesmesterskapet for brassband |
| --- |
| 
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* 2024
* 2025
* 2026

 |